<!-- Han lærte hos sin Fader Hofurmager Jørgen J. (d. 
1811), og efter at være udlært opholdt han sig 
5 Aar i Udlandet. 1801 kom han hjem igen og 
blev Associé i Faderens Forretning, hvor hans 
store Dygtighed hurtig gjorde sig gældende. 
1804 bekostede Staten Udgivelsen af hans Værk: 
»Regler for Tidens nøjagtige Afmaaling ved 
Ure«, der senere udkom baade paa Fransk og 
Tysk. 1804 fik han Videnskabernes Selskabs 
Medaille for en Afh. om Maaden, hvorpaa 
Urfjedre forfærdiges paa Maskine og hærdes, og 
1805 Landhusholdningsselskabets store 
Guldmedaille for et af ham opfundet Termometer. 
Han indførte Brugen af Staal i St f. Messing til 
Cylinderhjulet, hvorved Cylinderuret fuldendtes 
som solid Tidsmaaler. Paa en Udenlandsrejse 
(1807—09) lærte han i Neuchâtel at 
gennembore ædle Stene. Navnlig hans Kronometre 
søgtes ivrig saavel i Udlandet som i Indlandet, 
men i 20 Aar frembragte han kun c. 50, saa 
omhyggelig var Tilvirkningen. 1815 blev han 
Medlem af Videnskabernes Selskab, i hvis Skr 
der findes Bidrag af ham ligesom i 
Schumacher’s »Astronomische Nachrichten«. 1818 
udnævntes han til kgl. Søurmager, 1822 blev det 
overdraget ham at observere Søetatens 
Længdeure, 1826 blev han Medlem af 
Landhusholdningsselskabets Kunstkomité. -->
== Kilder ==
* {{runeberg.org|salmonsen|2|13|0297.html Jürgensen, Urban}}
Historie